
PROIECT DE   HOTĂRÂRE

privind aprobarea depunerii proiectului “Centrale de producere a energiei electrice din sursă regenerabilă solară –Apaserv Satu Mare S.A.” în cadrul Planului Național de Redresare și Reziliență și a cofinanțării proiectului și acoperirea contravalorii cheltuielilor altele decât cele eligibile.
Adunarea Generală a Asociaţilor, 

  având în vedere: 

- Solicitarea operatorului regional AASERV Satu Mare S.A: privind Redresare și Reziliență și a cofinanțării proiectului și acoperirea contravalorii cheltuielilor altele decât cele eligibile.
- Hotărârea Consiliului de Administraţie APASERV SATU MARE S.A. nr. 31/23.05.2022 privind aprobarea depunerii proiectului “Centrale de producere a energiei electrice din sursă regenerabilă solară –Apaserv Satu Mare S.A.” în cadrul Planului Național de Redresare și Reziliență și a cofinanțării proiectului și acoperirea contravalorii cheltuielilor altele decât cele eligibile.
- Raportul de specialitate nr. 8511/23.05.2022 al Apaserv Satu Mare S.A.
- Analiza cost beneficiu pentru proiectului „Centrale de producere a energiei electrice din sursă regenerabilă solară –Apaserv Satu Mare S.A.” elaborată de S.C. EuroBB Energy S.A.

Luând în considerare prevederile:
-art. 10 alin.(5) din Legea serviciilor comunitare de utilități publice nr. 51/2006, republicată, cu modificările și completările ulterioare;

-art. 10 alin.(1)  lit. a) și b) din Legea serviciului de alimentare cu apă și de canalizare nr. 241/2006, republicată, cu modificările și completările ulterioare;

În temeiul  art. 5 alin.(2) literele a) și b) și art.17 alin. (1) și alin.(2) b) punctul 3 din Statutul 
Asociaţiei,

HOTĂRĂŞTE :
Art. 1. Se aprobă depunerea de către APASERV SATU MARE S.A. a proiectului „Centrale de producere a energiei electrice din sursă regenerabilă solară –Apaserv Satu Mare S.A.” în cadrul Planului Național de Redresare și Reziliență, precum şi descrierea sumară a investiției conform Anexei nr. 1, care este parte integrantă a prezentei hotărâri.
Art.2. Se aprobă cofinanţarea proiectului, în valoare de 3.142.045,06 lei fără TVA ( 3.739.033,62 lei cu TVA inclus), din valoarea totală a proiectului de 5.668.407,98 lei fără TVA (6.745.405,47 lei cu TVA inclus).

Art.3: Se aprobă acoperirea contravalorii cheltuielilor altele decât cele eligibile, în valoare de de 342.907,88 lei fără TVA (408.060,35 lei cu TVA inclus).

Art.4 Cu ducerea la îndeplinire şi punerea în aplicare a prezentei hotărâri se încredinţează Apaserv Satu Mare S.A.  

Art.5 Prezenta hotărâre se comunică membrilor Asociaţiei  de Dezvoltare Intercomunitară pentru servicii în sectorul de apă şi apă uzată din judeţul Satu Mare pentru  îndeplinirea procedurii prevăzută la art. 21, alin. 2,  din Statutul Asociaţiei şi Operatorului regional APASERV Satu Mare SA.             

